Grabijolai
Grabijolai – gatvinis rėžinis kaimas Elektrėnų savivaldybėje, į šiaurės rytus nuo Kazokiškių, kairiajame Neries krante, aukštų Neries senslėnio kalvų papėdėje plytinčiame slėnyje. Tai tipiškas rėžinis 25 sodybų kaimas, kuriame išlikę nemaža senosios įdomios puošybos medinės architektūros statinių. Kitapus upės yra tokio pat vardo kaimas Vilniaus rajone.